PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ,

DE DISCIPLINĂ ŞI IMUNITĂŢI
	
	Bucureşti, 05.04.2000

Nr. 150


 A V I Z 

asupra proiectului de Lege pentru aprobarea Ordonanţei de urgenţă

 a Guvernului nr.21/2000 privind aprobarea participaţiei statului

 la capitalul social de la societăţile comerciale “TRACTORUL – UTB”

 S.A. Braşov, “MAT”- S.A. Craiova, “HART”- S.A. Miercurea Ciuc şi

 “ARO”- S.A. Câmpulung Muscel, precum şi alocarea sumei de  200 miliarde lei

 de la bugetul de stat, Regiei Autonome a Îmbunătăţirilor Funciare
                        În conformitate cu prevederile art.86 şi 102 din Regulamentul Camerei Deputaţilor, Comisia juridică, de disciplină şi imunităţi a fost sesizată, în procedură de urgenţă,  spre dezbatere şi avizare, cu proiectul  de Lege pentru aprobarea Ordonanţei de urgenţă a Guvernului nr.21/2000 privind aprobarea participaţiei statului la capitalul social de la societăţile comerciale “TRACTORUL – UTB” S.A. Braşov, “MAT”- S.A. Craiova, “HART”- S.A. Miercurea Ciuc şi “ARO”- S.A. Câmpulung Muscel, precum şi alocarea sumei de 200 miliarde lei de la bugetul de stat, Regiei Autonome a Îmbunătăţirilor Funciare,  trimis cu adresa nr.150 din 27 martie 2000, înregistrată sub nr.341/XVIII/11 din 27 martie 2000.   



Potrivit prevederilor art.57 din Regulamentul Camerei Deputaţilor, membrii Comisiei juridice, de disciplină şi imunităţi au luat în dezbatere proiectul de lege  menţionat mai sus, în şedinţa din 5 aprilie 2000. 



În urma examinării, membrii comisiei au hotărât, cu majoritate de voturi, să îl avizeze favorabil.

În raport de obiectul şi conţinutul său, proiectul de lege  face parte din categoria legilor ordinare. 

                       PREŞEDINTE,                                        SECRETAR, 

Emil Teodor Popescu                             Nicolae Grădinaru

red.Georgeta Panoviciu

      consilier

